**SMJERNICE O ODABIRU PROJEKATA**

Kako se ocjenjuju projektne aplikacije i kako se donosi odluka o tome koji projektni prijedlozi će se finansirati

**Proces ocjenjivanja projektnih prijava**

Bespovratna sredstva iz FMOIT su javna sredstva dodijeljena putem Javnog poziva najboljim projektnim prijedlozima. Naziv „bespovratno“ često dovodi do zablude u javnosti s obzirom na to da je riječ o sredstvima koja su strogo namjenska, definirana ugovorom i bespovratna samo ako se potroše u skladu s pravilima ugovora. U suprotnom, itekako su povratna.

Prijave će pregledati i ocijeniti stručna komisija FMOIT, uz moguću pomoć vanjskih procjenitelja. Svi projekti koje prijavitelji predaju procjenjuju se prema kriterijima definiranima u uputama za prijavitelje (tekstu Javnog poziva). Ako ocjenjivanje prijave pokaže da određeni projekti ili aktivnosti ne podliježu prihvatljivim kriterijima, prijava će biti automatski odbačena.

Izrazito je važno pri pisanju projektne aplikacije imati na umu način na koji se ocjenjuju projektni prijedlozi. Pri pisanju se stoga valja uvijek osvrnuti na odgovore koji se očekuju u aplikaciji, odnosno koji se boduju. Obrasci za ocjenjivanje odnosno kriteriji za odabir uvijek su transparentni i javno objavljeni na web stranici FMOIT.

1. **Prvi korak: provjera formalno pravnih uslova**

U ovom se koraku pristigle projektne prijave otvaraju i prolaze administrativnu provjeru prve komisije koju imenuje FMOIT. To znači da će se provjeriti jesu li stigle u roku, jesu li pravilno označene, jesu li numerisane stranice, da li je pravilno uvezan projekat, da li su napisane u propisanim formatima, jesu li izjave u prijavi potpisane itd.

Procjenjivat će se poštivanje roka za podnošenje prijava. Ukoliko rok nije ispoštovan, prijava će biti automatski odbačena.

Obrazac prijave mora zadovoljavati sve kriterije navedene u Javnom pozivu; ako zahtijevane informacije nedostaju ili su netačne, prijava će biti automatski odbačena.

Lista projekata koji su odbačeni zbog formalno-pravnih uslova objavit će se na web stranici FMOIT-a.

1. **Drugi korak: Ocjena projekta**

U drugom koraku se ocijenjuju projektne prijave koje zadovoljavaju formalno-pravne uslove. Ocijenu projekata vršit će druga komisija koju osniva FMOIT.

Obrazac za ocjenjivanje ima cijeli niz pitanja, moguće je dobiti maksimalno 100 bodova, a ocjenjuju se: relevantnost projektne ideje, financijska i upravljačka sposobnost, metodologija, održivost projekta i adekvatnost predloženog budžeta.

Ocjenjivanje kompletne prijave, budžeta, kapaciteta prijavitelja i njegovih partnera održat će se u skladu s evaluacijskim kriterijima naznačenim u evaluacijskoj tablici.

Kriteriji za ocjenjivanje će biti podijeljeni u kategorije i potkategorije. Svaka potkategorija će biti ocijenjena od 1 do 5 u skladu s ocjenjivačkim predlošcima: 1 = vrlo slabo, 2 = slabo, 3 = zadovoljavajuće, 4 = dobro, 5 = vrlo dobro.

**Program 1. Stvaranje novog turističkog proizvoda kroz promociju svih oblika turizma**

|  |  |  |
| --- | --- | --- |
| **1. Kvalitet projekta / Relevantnost projekta** | **Ocjena** | **Bodovi** |
| * 1. Koliko je relevantan prijedlog projekta ciljevima i prioritetima Javnog poziva? | 5 | 5 |
| * 1. Koliko je prijedlog relevantan potrebama zemlje, regije, turističke destinacije? | 5 | 5 |
| * 1. Koliko su jasno definisani i strateški odabrani svi učesnici koji su uključeni (krajnji korisnici, targetirane grupe)? Da li su njihove potrebe jasne i da li je jasno kako i na koji način će projekat poboljšati njihov status? | 5 | 5 |
| * 1. Da li projekat ima specifične dodane vrijednosti, kao promocija jednakosti spolova, inovacije, transfer znanja i najboljih praksi, promocija turističke destinacije? | 5 | 5 |
| **Total 1** |  | **20** |
| 1. **Planirane aktivnosti / Usklađenost projekta sa zadatim ciljevima** |  |  |
| * 1. Koliko su povezane planirane aktivnosti? | 5 | 5 |
| * 1. Da li su aktivnosti izvodljive i konzistentne sa svrhom i očekivanim rezultatima ? | 5 | 5 |
| **Total 2** |  | **10** |
| 1. **Finansijska i operativna sposobnost** |  |  |
| 3.1.Ima li aplikant (i partneri) dovoljno iskustva u projektnom upravljanju? | 5 | 5 |
| 3.2.Ima li aplikant (i partneri) dovoljno tehničke stručnosti za provođenje projekta i koliko dobro poznaje teme kojim se bave ? | 5 | 5 |
| 3.3.Imaju li aplikant (i partneri) dovoljno menadžerskih kapaciteta (uključujući osoblje, opremu i sposobnost upravljanja projektom)? | 5 | 5 |
| 3.4. Ima li kandidat stabilan i dovoljan izvor prihoda kako bi proveli projekat. Naročito je važno da li je aplikant sposoban isfinanisirati projekat ukoliko dobije manje sredstava nego potražuje u podnešenoj aplikaciji? | 5 | 5 |
| **Total 3** |  | **20** |
| 1. **Dokaz da je osigurano minimalno 30% ućešća novčanih sredstava u odnosu na sveukupno potrebna sredstva za izradu i implementaciju projekta** |  |  |
| * 1. Je li omjer predvidjenih troškova i očekivanih rezultata zadovoljavajući? Jesu li predloženi troškovi nužni za realizaciju projekta | 5 |  |
| * 1. Da li su troškovi realni | 5 |  |
|  |  |  |
| **Total 4** |  | **10** |
| 1. **Metodologija predloženog projekta** |  |  |
| * 1. Jesu li predložene aktivnosti prikladne, praktične i konzistentne s ciljevima i očekivanim rezultatima | 5 |  |
| * 1. Koliko je dosljedna cjelokupna izrada projekta, posebno odgovara li analizi problema o kojima je riječ, uzima li u obzir vanjske faktore i predviđa li praćenje u skladu sa ciljevima Javnog poziva – praćenje priliva turista i promocija turističke destinacije | 5 |  |
| * 1. Je li projekat važan za razvoj turizma u Federaciji BiH? | 5 |  |
| * 1. Je li akcijski plan jasan i izvodiv | 5 |  |
| * 1. Sadrži li projekt objektivno provjerljive indikatore za rezultat projektne radnje | 5 |  |
| **Total 5** |  | **25** |
| 1. **Održivost projekta** |  |  |
| * 1. Hoće li projekt imati vidljiv utjecaj na svoje ciljne skupine (mladi i zene) | 5 |  |
| * 1. Hoće li projekat imati učinak multipliciranja (uključujući i mogućnost ponavljanja, proširenja rezultata projektne radnje i širenja informacija) | 5 |  |
| * 1. Jesu li očekivani rezultati predloženog projekta održivi – nastavak promocije i porast broja turista | 5 |  |
| **Total 6** |  | **15** |
|  |  |  |
| TOTAL (1+2+3+4+5+6) |  | 100 |

**Ukoliko Total 1 iznosi 12 ili niže bodova, projekata ne ulazi u daljnju evaluaciju, jer se smatra da nije relevantan za turistički razvoj Federacije BiH.**

**Program 2. Program podrške domačinstvima koja se bave iznajmljivanjem smještajnih kapaciteta (apartmani, studio apartmani, sobe u domaćinstvu, kuće za odmor) I seoskim domaćinstvima/iznajmljivaćima koji iznajmljuju smještaj I nude organske proizvode u cilju povećanja ponude, kroz nabavku nedostajuće opreme I opremanje smještajnih kapaciteta.**

|  |  |  |
| --- | --- | --- |
| **1. Kvalitet/relevantnost ponuđenog projekta** | **Ocjena** | **Bodovi** |
| * 1. Koliko je relevantan prijedlog projekta ciljevima i prioritetima Javnog poziva? | 10 | 10 |
| * 1. Koliko su jasno definisani učesnici koji su uključeni (krajnji korisnici, targetirane grupe)? Da li su njihove potrebe jasne i da li je jasno kako i na koji način će projekat poboljšati njihov status? | 5 | 5 |
| * 1. Da li projekat ima specifične dodane vrijednosti, kao promocija jednakosti spolova, inovacije, transfer znanja i najboljih praksi, promocija turističke destinacije? | 5 | 5 |
| **Total 1** |  | **20** |
| 1. **Vrsta i kategorija objekta utvrđena Rješenjem FMOiT** |  |  |
| * 1. Kuća za odmor | 10 | 10 |
| * 1. Sobe u domaćinstvu i seoskom domaćinstvu | 5 | 5 |
| * 1. Apartman u domaćinstvu | 5 | 5 |
| **Total 2** |  | **20** |
| 1. **Broj smještajnih jedinica/broj postelja** |  |  |
| * 1. Maksimalan broj smještajnih jedinica (deset soba, dvadeset postelja) | 10 | 10 |
| * 1. Od 3 do pet soba | 5 | 5 |
| * 1. Manje od 3 sobe | 5 | 5 |
| **Total 3** |  | **20** |
| 1. **Usklađenost projektnih aktivnosti sa zadatim ciljevima projekta/Rezultat projekta** |  |  |
| * 1. Jesu li predložene aktivnosti prikladne, praktične i konzistentne s ciljevima i očekivanim rezultatima | 5 | 5 |
| * 1. Broj dodatnih kreveta u sklopu objekta kao rezultat projekta | 5 | 5 |
| * 1. Izvršeni građevinsko-zanatski radovi u objektu ili izvan njega | 5 | 5 |
| * 1. Broj proširenih/novo-kreiranih turističkih usluga koje su rezultat projekta | 5 | 5 |
| * 1. Očekivani prihod od turističkih usluga na godišnjem nivou od turističke usluge ili proizvoda podržanog od strane projekta | 5 | 5 |
| **Total 4** |  | **25** |
| 1. **Bužet i iskoristivost sredstava** |  |  |
| * 1. Je li omjer predvidjenih troškova i očekivanih rezultata zadovoljavajući? Jesu li predloženi troškovi nužni za realizaciju projekta? | 5 | 5 |
| * 1. Da li su troškovi realni? | 5 | 5 |
| * 1. Da li su predloženi troškovi neophodni za poboljšanje kvaliteta usluga? | 5 | 5 |
| **Total 5** |  | **15** |
|  |  |  |
| Total (1+2+3+4+5) |  | 100 |

**Ukoliko Total 1 iznosi 12 ili niže bodova, projekata ne ulazi u daljnju evaluaciju, jer se smatra da nije relevantan za turistički razvoj Federacije BiH.**

Ako je ukupan rezultat manji od 55 bodova, projekt se neće finansirati. Lista projekata čiji ukupan rezultat je manji od 55 bodova objavit će se na web stranici FMOIT-a.

Nakon što je proveden postupak ocjenjivanja uspostavit će se lista prijava poredanih prema njihovu broju bodova. Lista će se objaviti na web stranici FMOIT-a.

*Dodatna pojašnjenja:*

1. *Za aktivnost A. Programa 1, moguće je, naprimjer, formirati Gastro BH shop ili opremanje restorana u etno stilu;*
2. *Svi projekti podneseni u okviru programa 1* ***moraju*** *biti u skladu sa sljedećim ciljevima:*

* *Specifični* - Jačanje saradnje i partnerstva u cilju stvaranja novog turističkog proizvoda. Poboljšanje kvalitete postojećih usluga, stvaranje novih turističkih proizvoda, obnova turističkih znamenitosti s ciljem povećanja broja dolazaka i zadržavanje turista duže od dva dana.
* *Mjerljivi* – Veći broj turista u odredjeno turističko mjesto. Porast posjetilaca na dogadjaju u poredjenju sa prethodnim. Ukoliko se radi o organizaciji po prvi put broj posjetilaca na događaju, dužina i kvaliteta biciklističkih ili pješačkih staza, porast broja brendiranih mjesta u FBiH i sl.
* *Ostvarivi -* ponuđen turistički proizvod koji će zadržati turiste duže od dva dana.

PRIHVATLJIVE AKTIVNOSTI ZA PROGRAM 1 MORAJU BITI SLJEDEĆE:

* Organiziranje zabavno-muzičkih događaja i festivala, sportskih manifestacija, gastro festivala u cilju promocije odredjenih turističkih destinacija, atrakcija ili bh gastronomije. Aktivnosti imaju za cilj povezivanje sa inozemnim partnerima (sa učešćem od najmanje 10 država ili više od pet turoperatora) i promociju bh turističkih znamenitosti ili bh gastronomije, stvaranje turističkog proizvoda;
* Uvođenje bosanskohercegovačkih etno-gastro proizvoda u cilju poboljšanja ponude u smještajnim objektima u nadležnosti Federacije Bosne i Hercegovine koji posjeduju rješenje Federalnog ministarstva okoliša i turizma o ispunjavanju minimalno-tehničkih uslova, te vrsti i kategoriji objekta;
* Brendiranje pojedinih mjesta, događaja i proizvoda u svrhu stvaranja novog turističkog proizvoda. Svrha ove aktivnosti ogleda se u obnovi turističkih znamenitosti, brendiranju odredjenog turističkog mjesta, dogadjaja ili turističkog proizvoda;
* Označavanje i uređenje pješačkih i biciklističkih staza i drugih sportsko – rekreativnih terena u ruralnim predjelima, a u cilju poboljšanja turističke ponude;
* Proširenje kapaciteta i infrastrukture u cilju razvoja turizma za smještajne objekte koji posjeduju rješenje Federalnog ministarstva okoliša i turizma o ispunjavanju minimalno-tehničkih uslova, te vrsti i kategoriji objekta.

PRIHVATLJIVE AKTIVNOSTI ZA PROGRAM 2 MORAJU BITI SLJEDEĆE:

* Proširenje smještajnog kapaciteta.
* Izvođenje građevinsko-zanatskih radova u objektu ili uređenje okućnice u cilju poboljšanja kvaliteta vrste i kategorije objekta.
* Nabavka opreme i ostalog materijala ( posteljine, peškire i sl.) u cilju poboljšanja usluge.